Helderberg Uitreik is 'n Organisasie Sonder Winsoogmerk, NPO 032-078, wat daarna streef om mense te mobiliseer om draers van Christus se hoop te wees.
Die organisasie staan onder leiding van 'n verkose bestuur. Die projekte word elk deur 'n projekspan bestuur. Projekspanlede is vrywillige medewerkers wat deur hulle verlossing in Christus geïnspireer is en 'n hart het vir die spesifieke projek wat hulle bestuur.
Die finansiering van die projekte is nie vanuit dankoffers nie, maar deur geloofoffers, geloofsvennote en fondsinsamelings.
Kontak gerus die Uitreikbestuurder, Louise Theron, as jy meer wil weet.
Please contact the Outreach Manager, Louise Theron for more information about our Outreach Projects.
Lees meer en raak betrokke by:
Waar Behoefte Bestaan
Dit is 'n steunfonds vir al die projekte van Helderberg Uitreik en word deur die Uitreikbestuur administreer. Indien lidmate onseker is oor watter projek hulle steun die nodigste het, kan geloofoffers aan hierdie fonds toevertrou word. Die bestuur sal dit oordeelkundig toeken volgens behoefte.
Helderberg Uitreik is geregistreer vir Art 18A belastingverligting vir donateurs
Helderberg Uitreik (NPO 032-078) PBO 930009259 is geregistreer om Art 18A(1)(a) kwitansies uit te reik vir donateurs. Dit beteken dat donasies vir plaaslike armoede-verligting- en ontwikkelingsprojekte, die WBB fonds en "Bestuur" belasting aftrekbaar is vir die donateur.